A válogatottban 2010 nyarán mutatkozott be egy Spanyolország elleni barátságos mérkőzésen. Később bekerült a 2011-es CONCACAF-aranykupa mexikói keretébe, de ott csak egyetlen csoportmeccsen játszott. A 2014-es labdarúgó-világbajnokság selejtezősorozatában három alkalommal lépett pályára, a 2017-es CONCACAF-aranykupa során viszont már ötször szerepelt, sőt, Salvador ellen gólt is szerzett.